wannaphong/clean_thaiwikipedia huggingface dataset:
# ฆ่า ไถ่ อำมหิต
ฆ่า ไถ่ อำมหิต  เป็นภาพยนตร์แนวระทึกขวัญอาชญากรรม ออกฉายปี พ.ศ. 2560 กำกับโดยริดลีย์ สกอตต์ เขียนบทโดยเดวิด สคาร์ปา ดัดแปลงจากหนังสือมี 1995 เขียนโดยจอห์น เพียร์สัน เรื่อง Painfully Rich: The Outrageous Fortunes and Misfortunes of the Heirs of J. Paul Getty
# ทูอิสเบ็ตเทอร์แดนวัน
"ทูอิสเบ็ตเทอร์แดนวัน"  เป็นเพลงของวงร็อกสัญชาติอเมริกัน บอยส์ไลก์เกิลส์ จากสตูดิโออัลบั้มที่สอง เลิฟดรังก์ (2009) มีนักร้องรับเชิญคือ เทย์เลอร์ สวิฟต์ เพลงแต่งโดยมาร์ติน จอห์นสัน และสวิฟต์ เป็นซิงเกิลที่สองจากอัลบั้ม นักวิจารณ์และสื่อข่าวบางคนได้รับสำเนาเพลงฉบับที่ไม่มีเสียงร้องของสวิฟต์ แต่เป็นเสียงร้องของจอห์นสันทั้งหมด

เพลงประสบความสำเร็จอย่างกว้างขาง "ทูอิสเบ็ตเทอร์แดนวัน" ขายได้ 1,508,000 หน่วยในสหรัฐภายในเดือนธันวาคม ค.ศ. 2011"Ask Billboard: What Are Your 2011 Favorites?". billboard.com By Gary Trust. December 12, 2011. เพลงถูกเปิดในต่างประเทศหลายครั้ง เคยขึ้นอันดับ 18 ในชาร์ตแคนาเดียนฮอต 100
# ศิลปกรรมสิ่งทอ
ศิลปกรรมสิ่งทอ  เป็นศิลปะและงานฝีมือที่ใช้เส้นใยพืช สัตว์หรือสังเคราะห์เพื่อสร้างวัตถุใช้สอยหรือตกแต่ง

ประวัติศาสตร์ของศิลปกรรมสิ่งทอยังเป็นประวัติศาสตร์การค้าระหว่างประเทศด้วย สีย้อมม่วงไทร์เป็นสินค้าสำคัญในเมดิเตอร์เรเนียนโบราณ เส้นทางสายไหมนำผ้าไหมจีนสู่อินเดีย ทวีปแอฟริกาและยุโรป รสนิยมใยผ้าหรูหรานำเข้านำสู่กฎหมายป้องกันความฟุ่มเฟือยระหว่างยุคกลางและยุคฟื้นฟูศิลปวิทยา การปฏิวัติอุตสาหกรรมเป็นการปฏิวัติเทคโนโลยีสิ่งทอ การผลิตด้วยเครื่องจักรคอตตอนจิน สปินนิงเจนนีและพาวเวอร์ลูม และนำสู่การกบฏลัดไดท์
# ตูเกกาเรา
นครตูเกกาเรา (อีบานัก: Siudad nat Tuguegarao; อีตาเวส: Siudad yo Tuguegarao; อีโลกาโน: Siudad ti Tuguegarao; ) เป็นนครศูนย์กลางของจังหวัดคากายันและเขตลัมบักนางคากายัน ประเทศฟิลิปปินส์ เป็นเมืองหลักที่สำคัญทางภาคตะวันออกเฉียงเหนือ และเป็นหนึ่งในเมืองที่เติบโตเร็วที่สุดของผระเทศ

สมญาของนครคือ “ประตูสู่อีโลแกนเดียและคอร์ดิลเลรัส” ตัวนครตั้งอยู่บริเวณขอบด้านใต้ของจังหวัด บริเวณที่แม่น้ำปินาคานาอวนไหลรวมกับแม่น้ำคากายัน และล้อมรอบด้วยเทือกเขาเซียร์รามาเดรทางทิศตะวันออก, เทือกเขาคอร์ดิลเลราทางทิศตะวันตก และเทือกเขาคาราบัลโลทางทิศใต้
 
ประชากรในปี ค.ศ. 2015 มีประมาณ 153,502 คน จึงเป็นนครที่มีประชากรมากที่สุดในเขตลัมบักนางคากายัน ประชากรส่วนใหญ่เป็นชาวอีโลกาโน, อีบานัก และอีตาเวส

อุณหภูมิที่สูงที่สุดของประเทศฟิลิปปินส์ ถูกบันทึกที่นครแห่งนี้ โดยวัดอุณหภูมิได้  เมื่อวันที่ 29 เมษายน ค.ศ. 1912 และอีกครั้งในวันที่ 11 พฤษภาคม ค.ศ. 1969(2013-04-04). "PAGASA: Hottest day so far this year in NCR at 35.2 degrees Celsius". GMA News Online. Retrieved on 2013-08-02. อุณหภูมิเฉลี่ยช่วงเดือนมีนาคม-เมษายนอยู่ที่ 

 ภูมิอากาศ
# บาโยมโบง
เทศบาลบาโยมโบง เป็นเทศบาลหลักของจังหวัดนูเอวาวิซคายา ประเทศฟิลิปปินส์ และเป็นที่ตั้งของศาลากลางจังหวัดนูเอวาวิซคายา ประชากรในปี ค.ศ. 2015 มีประมาณ 61,512 คน

 เมืองพี่น้อง 
  โกโนเฮะ จังหวัดอาโอโมริ ประเทศญี่ปุ่น
# อีลากัน
อีลากัน (อีบานัก: Siudad nat Ilagan; อีโลกาโน: Siudad ti Ilagan) หรือชื่ออย่างเป็นทางการ นครอีลากัน,  เป็นนครศูนย์กลางของจังหวัดอีซาเบลา ประเทศฟิลิปปินส์ ประชากรในปี ค.ศ. 2015 มีประมาณ 145,568 คน จึงเป็นนครที่มีประชากรมากที่สุดของจังหวัด

อีลากันมีพื้นที่  จึงเป็นนครที่มีพื้นที่มากที่สุดของเกาะลูซอนและมากเป็นอันดับที่ 4 ของประเทศ อีลากันเคยเป็นเทศบาลระดับที่หนึ่ง ก่อนที่จะยกฐานะเป็นนคร

 ภูมิอากาศ
# แขวงบางยี่เรือ
บางยี่เรือ เป็นแขวงหนึ่งในพื้นที่เขตธนบุรี กรุงเทพมหานคร

ประวัติ
ชื่อ "บางยี่เรือ" เป็นคำที่เรียกเพี้ยนมาจากคำว่า "บังยิงเรือ" สืบเนื่องจากพื้นที่นี้ในอดีต ก่อนการสถาปนากรุงธนบุรี โดยสมเด็จพระเจ้าตากสินมหาราชไม่นาน พระองค์ได้ใช้สถานที่แห่งนี้เป็นตำบลดักซุ่มยิงเรือพม่าในสงครามคราวกู้เอกราช เนื่องจากเป็นพื้นที่ ๆ มีชัยภูมิเหมาะสม เพราะอยู่ติดริมน้ำ คือ คลองบางหลวง (คลองบางกอกใหญ่ในปัจจุบัน), คลองบางน้ำชน และคลองท่าพระ โดยมีชาวมอญหรือรามัญที่หลบหนีกองทัพพม่ามาพึ่งพระบรมโพธิสมภาร และปลูกบ้านเรือนอยู่แถบนี้เป็นกำลังสำคัญให้การช่วยเหลือด้วย 

ต่อมาในกรุงรัตนโกสินทร์ บางยี่เรือมีฐานะเป็นอำเภอ ขึ้นอยู่กับจังหวัดธนบุรี เดิมมีชื่อว่า "อำเภอราชคฤห์" ได้เปลี่ยนชื่อเมื่อปี พ.ศ. 2459 ต่อมาได้มีการปรับปรุงระเบียบการปกครองขึ้นใหม่ โดยอำเภอบางยี่เรือนั้นมีพื้นที่ติดกับจังหวัดพระนคร ซึ่งเป็นศูนย์การการค้าขายใกล้เคียงกับจังหวัดพระนคร ด้วยความนิยมที่เรียกอำเภอที่เป็นที่ตั้งจังหวัดว่า อำเภอเมือง จึงเรียกอำเภอธนบุรี ว่า "อำเภอเมือง จังหวัดธนบุรี" ด้วยความที่เคยเป็นราชธานีมาก่อน และเพื่อเฉลิมพระเกียรติของสมเด็จพระเจ้าตากสินมหาราช จึงได้มีพระราชกฤษฎีกาเปลี่ยนชื่ออำเภอบางยี่เรือ เป็น "อำเภอธนบุรี" เมื่อปี พ.ศ. 2482 และได้รับการปรับเปลี่ยนจนกลายเป็นแขวงในที่สุด ดังในปัจจุบัน

 ที่ตั้งและอาณาเขต 
แขวงบางยี่เรือตั้งอยู่ทางเหนือของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงวัดท่าพระ (เขตบางกอกใหญ่) และแขวงหิรัญรูจี (เขตธนบุรี) มีคลองบางกอกใหญ่และถนนอินทรพิทักษ์เป็นเส้นแบ่งเขต
 ทิศตะวันออก ติดต่อกับแขวงสมเด็จเจ้าพระยา แขวงคลองสาน และแขวงคลองต้นไทร (เขตคลองสาน) มีถนนรอบวงเวียนใหญ่ ถนนสมเด็จพระเจ้าตากสิน และคลองบางไส้ไก่เป็นเส้นแบ่งเขต
 ทิศใต้ ติดต่อกับแขวงสำเหร่และแขวงบุคคโล มีถนนกรุงธนบุรีและถนนราชพฤกษ์เป็นเส้นแบ่งเขต
 ทิศตะวันตก ติดต่อกับแขวงตลาดพลู มีคลองบางน้ำชนเป็นเส้นแบ่งเขต

 สถานที่สำคัญ 
 วงเวียนใหญ่
 ถนนสมเด็จพระเจ้าตากสิน
 สถานีรถไฟวงเวียนใหญ่
 แยกบางยี่เรือ
 ถนนอินทรพิทักษ์
 ถนนเทอดไท
 วัดราชคฤห์วรวิหาร (วัดบางยี่เรือเหนือ, วัดบางยี่เรือใน)
 วัดจันทารามวรวิหาร (วัดกลาง)
 วัดอินทารามวรวิหาร (วัดบางยี่เรือใต้, วัดใต้)
 สำนักงานเขตธนบุรี
 วัดเวฬุราชิณ
 ที่ทำการไปรษณีย์ตลาดพลู 
 มัสยิดสวนพลู
 สถานีตำรวจนครบาลบางยี่เรือ
 สะพานเนาวจำเนียร
# ขนมฝรั่งกุฎีจีน
ขนมฝรั่ง หรือเป็นที่รู้จักในชื่อ ขนมฝรั่งกุฎีจีน เป็นขนมไทยอย่างหนึ่ง ที่มีประวัติยาวนานมาตั้งแต่กรุงธนบุรีเป็นราชธานี โดยเป็นขนมที่อยู่คู่กับชุมชนชาวไทยเชื้อสายโปรตุเกส คือ ชุมชนกุฎีจีน ในเขตธนบุรี และชุมชนบ้านเขมร ในเขตดุสิต กรุงเทพมหานคร ซึ่งทั้งสองชุมชนนี้มีตำรับการทำขนมที่แตกต่างกันออกไปเล็กน้อย

ในประเทศกัมพูชามีขนมรูปแบบเดียวกัน เรียกว่า นมบารัง (, นํบารำง) ซึ่งเชื่อว่าตกทอดมาจากชาวโปรตุเกส

 ประวัติ 
ขนมฝรั่งกุฎีจีน เป็นขนมที่ได้รับอิทธิพลมาจากขนมโปรตุเกสเช่นเดียวกับขนมไทยหลายอย่าง เช่น ทองหยิบ, ทองหยอด, ฝอยทอง หรือลูกชุบ ตั้งแต่ยุคกรุงศรีอยุธยาตอนกลาง รัชสมัยสมเด็จพระนารายณ์มหาราช โดยท้าวทองกีบม้า หรือ มารี กีมาร์  ตัวขนมเป็นตำรับของขนมแบบโปรตุเกส โดยใช้วัตถุดิบสามอย่าง คือ  แป้งสาลี, ไข่เป็ด และน้ำตาลทราย ตีให้ส่วนผสมเข้ากันจนขึ้นฟูและเทลงแม่พิมพ์ โดยไม่ผสมผงฟู, ยีสต์ หรือสารกันบูด จากนั้นโรยด้วยลูกเกด, ลูกพลับอบแห้ง, ฟักเชื่อม และน้ำตาลทราย ซึ่งได้รับอิทธิพลมาจากขนมของจีน โดยชาวจีนเชื่อว่าเมื่อรับประทานฟักเชื่อมแล้วจะก่อให้เกิดความร่มเย็น ส่วนน้ำตาลทรายจะเกิดความมั่งคั่งไม่รู้จบเหมือนกับน้ำตาลทรายที่นับเม็ดไม่ได้ ส่วนพลับอบแห้งและลูกเกด ก็เป็นผลไม้ที่มีราคาและมีคุณค่าทางอาหารอีกด้วย  แล้วจึงนำไปเทใส่แม่พิมพ์แล้วอบจนสุกโดยใช้วิธีอบแบบโบราณด้วยเตาถ่าน ขนมฝรั่งในชุมชนกุฎีจีนมีความกรอบนอก นุ่มใน

ขณะที่ขนมฝรั่งในชุมชนบ้านเขมร ซึ่งเป็นชุมชนโปรตุเกสอีกแห่ง ตัวเนื้อขนมปังจะมีความนิ่ม นุ่มฟู ไม่กรอบ โรยหน้าเพียงแค่ฟักแห้งกับลูกเกดเท่านั้น และไม่โรยน้ำตาลอย่างกุฎีจีน และจัดทำเฉพาะในช่วงเทศกาลสำคัญทางศาสนาภายในชุมชนของตนเท่านั้น

 การจำหน่าย 
เดิมทีขนมฝรั่งกุฎีจีนจะทำกันเฉพาะในช่วงเทศกาลสำคัญทางศาสนาและแจกจ่ายรับประทานกันเองในครอบครัวหรือชุมชนเชื้อสายโปรตุเกส เช่น คริสต์มาส ต่อมาเมื่อได้รับความนิยมและเป็นที่รู้จักกันมากขึ้น
จึงมีการทำออกมาขาย  จนมีคำร้องคล้องจองกันของผู้ค้า เมื่อนำขนมออกไปเร่ขายเพื่อดึงดูดความสนใจผู้ซื้อว่า "อ้อยจีนบางใหญ่ อ้อยไทยบางคูวัด ข้าวหลามตัดวัดระฆัง ขนมฝรั่งกุฎีจีน แม่เอ๊ย" อันบ่งบอกได้ถึงอดีตที่เคยรุ่งเรืองของอาหารพื้นถิ่นและการค้าขายในแถบนี้ ซึ่งในอดีตก็จะมีขายเฉพาะในช่วงปลายปีเท่านั้น อันตรงกับช่วงเทศกาลคริสต์มาส

ปัจจุบันที่ชุมชนกุฎีจีนเหลือร้านที่ทำและจำหน่ายขนมฝรั่งกุฎีจีนเพียงไม่กี่รายเท่านั้น
# สี่โรคสิ่งแวดล้อมใหญ่ของประเทศญี่ปุ่น
เป็นกลุ่มโรคจากน้ำมือมนุษย์ที่เกิดจากมลภาวะสิ่งแวดล้อมเนื่องจากบริษัทญี่ปุ่นจัดการขยะอุตสาหกรรมไม่เหมาะสม เกิดครั้งแรกใน ค.ศ. 1912 ส่วนอีกสามโรคเกิดในคริสต์ทศวรรษ 1950 และ 1960

 ชื่อ  จังหวัดที่ได้รับผลกระทบ  สาเหตุ  แหล่งกำเนิด  ปี (ค.ศ.) โรคอิไตอิไต  จังหวัดโทยามะ  ภาวะพิษแคดเมียม  Mitsui Mining & Smelting Company  1912 โรคมินามาตะ  จังหวัดคูมาโมโตะ  เมทิลเมอร์คิวรี  Chisso Corporation  1956 โรคมินามาตะนีงาตะ  จังหวัดนีงาตะ  เมทิลเมอร์คิวรี  Showa Denko  1965 หอบหืดยกกาอิจิ  จังหวัดมิเอะ  ซัลเฟอร์ไดออกไซด์  มลภาวะทางอากาศภายในยกกาอิจิ  1961

เนื่องจากคดีความ การเผยแพร่ และการกระทำอื่นต่อบริษัทที่รับผิดชอบต่อมลภาวะ ตลอดจนการตั้งหน่วยงานสิ่งแวดล้อมใน ค.ศ. 1971 ความตระหนักของสาธารณะเพิ่มขึ้นและการเปลี่ยนแปลงวัตรอุตสาหกรรม อุบัติการณ์ของโรคเหล่านี้จึงลดลงหลังคริสต์ทศวรรษ 1970
# คาบาร์โรกิส
เทศบาลคาบาร์โรกิส เป็นเทศบาลศูนย์กลางของจังหวัดคีรีโน ประเทศฟิลิปปินส์ ในปี ค.ศ. 2015 มีประชากรประมาณ 30,582 คน

 บารังไกย์ 
เทศบาลคาบาร์โรกิส แบ่งเขตการปกครองออกเป็น 17 บารังไกย์
# วอลเลย์บอลหญิงเนชันส์ลีก
วอลเลย์บอลหญิงเนชันส์ลีก (ชื่อย่อ: VNL) เป็นการแข่งขันวอลเลย์บอลระหว่างประเทศโดยมีทีมชาติหญิงชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ  (FIVB) ซึ่งเป็นองค์กรกีฬาระหว่างประเทศ การแข่งขันครั้งแรกจัดขึ้นในปี ค.ศ. 2018 โดยรอบสุดท้ายจัดขึ้นที่เมืองหนานจิง มณฑลเจียงซู สาธารณรัฐประชาชนจีน

การแข่งขันวอลเลย์บอลเนชันส์ลีก ได้จัดแทนที่วอลเลย์บอลเวิลด์กรังด์ปรีซ์ ซึ่งการแข่งขันได้จัดขึ้นตั้งแต่ปี ค.ศ. 1993 ถึง ค.ศ. 2017

การแข่งขันที่คล้ายกันสำหรับประเภททีมชายคือ วอลเลย์บอลชายเนชันส์ลีก

เจ้าภาพ
รายชื่อเจ้าภาพที่จัดการแข่งขันในรอบสุดท้าย
จำนวนครั้งประเทศเจ้าภาพปีที่จัด22018, 2019120212022202320242025

ประเทศที่เข้าร่วมการแข่งขัน 

ทีมรอบคัดเลือกรอบสุดท้ายครั้งแรกครั้งล่าสุดครั้งแรกครั้งล่าสุด1 2018 2018– – –5 2018 2025– – –7 2018 20256 2018 20246 20192025–––5 2021 2025– – –7 2018 20255 2018 20241 2023 2023– – –1 2025 2025– – –2 2024 2025– – –7 2018 2025– – –7 2018 20251 2023 2023 7 2018 20254 2019 20247 2018 20254 2021 202472018 20251 2018 20187 2018 20254 2019 20253 2018 2021– – –72018 20242 2018 20227 2018 2025– – –7 2018 20252 2022 20247 2018 20256 2018 20247 2018 20256 2018 2024

สรุปการแข่งขัน
ปีเจ้าภาพรอบชิงชนะเลิศรอบชิงอันดับที่ 3ทีม / ชนะเลิศคะแนนรองชนะเลิศอันดับที่ 3คะแนนอันดับที่ 42018รายละเอียดหนานจิง3–03–016 / 62019รายละเอียดหนานจิง3–23–116 / 62020ยกเลิกเนื่องจากการระบาดทั่วของโควิด-192021รายละเอียดรีมีนี3–13–016 / 42022รายละเอียดอังการา3–03–016 / 82023รายละเอียดอาร์ลิงตัน3–13–216 / 82024รายละเอียดกรุงเทพมหานคร3–13–216 / 82025รายละเอียดวุช––18 / 8

สรุปเหรียญรางวัล

 ผู้เล่นทรงคุณค่า 
2018 – 
2019 – 
2021 – 
2022 – 
2023 – 
2024 –
# รีซัลเมโมเรียลสเตเดียม
รีซัลเมโมเรียลแทร็กแอนด์ฟุตบอลสเตเดียม หรือ รีซัลเมโมเรียลสเตเดียม  เป็นสนามกีฬาแห่งชาติของประเทศฟิลิปปินส์ และเป็นสนามหลักของเอเชียนเกมส์ 1954 และกีฬาซีเกมส์ในครั้งที่ฟิลิปปินส์เป็นเจ้าภาพ สนามได้รับการปรับปรุงในปี ค.ศ. 2011 หลังจากที่พบว่ามีสภาพทรุดโทรมและแย่มาก สนามแห่งนี้เป็นสนามเหย้าอย่างเป็นทางการของฟุตบอลทีมชาติฟิลิปปินส์และสโมสรฟุตบอลเมรัลโคมะนิลา

 เหตุการณ์สำคัญ 
 กีฬา 
ซีเกมส์ 2019
# เอาคส์บวร์คอาเรนา
เอาคส์บวร์คอาเรนา  หรือชื่อตามผู้สนับสนุนว่า เวเวคา-อาเรนา  เป็นสนามฟุตบอลตั้งอยู่ที่เมืองเอาคส์บวร์ค รัฐบาวาเรีย ประเทศเยอรมนี และเป็นสนามเหย้าของสโมสรฟุตบอลเอาคส์บวร์ค ปัจจุบันมีความจุ 30,660 ที่นั่ง และมีแผนขยายความจุเป็น 49,000 ที่นั่งในอนาคต สนามแห่งนี้ถูกสร้างขึ้นเพื่อแทนที่สนามเหย้าเดิมของสโมสร ชื่อว่า โรเซอเนาชตาดีอ็อน (Rosenaustadion)
# ปานาอัดปาร์กแอนด์สเตเดียม
ปานาอัดปาร์กแอนด์สเตเดียม หรือ ปานาอัดสเตเดียม เป็นสนามกีฬาอเนกประสงค์ในสวนและศูนย์กีฬาปานาอัด บารังไกย์มานซิลิงกัน นครบาโคล็อด ประเทศฟิลิปปินส์ สวนและสนามมีพื้นที่ 25 เฮกตาร์ และมีต้นยูคาลิปตัสทั้งหมด 60,000 ต้น

ปานาอัดใช้จัดการแข่งขันกีฬาโดยเฉพาะฟุตบอล เคยใช้จัดงานซีเกมส์ 2005 และเอเอฟซีแชลเลนจ์คัพ 2012 รอบคัดเลือก นัดพบกับมองโกเลีย สนามกีฬาแห่งนี้ยังเป็นสนามเหย้าของสโมสรฟุตบอลเซเรส–เนกรอส

 เหตุการณ์สำคัญ 
รายชื่อกิจกรรมต่าง ๆ ที่จัดขึ้นที่สนามแห่งนี้

 1998 Centennial Palarong Pambansa
 ฟุตบอลหญิงชิงแชมป์เอเชีย 1999
 22nd Southeast Asian Age Group Swimming Championships
 ASEAN under 19 Football Championship
 Sanya Samakki Cup Negros Splash-In 1999 (SEA Interclub Age Group Swimming Championship)
 ASEAN Secondary Level Track and Field Competition
 2000 Millennium Palarong Pambansa
 National Underwater Hockey Championships
 ASEAN Women’s Football Championships 
 ฟุตบอลในซีเกมส์ 2005
 ฟุตบอลชิงแชมป์แห่งชาติอาเซียน 2007 รอบคัดเลือก
 2011 PFF National Men's U-23 Championship
 กีฬาแห่งชาติฟิลิปปินส์ 2011
 เอเอฟซีเพรซิเดนต์คัพ 2014
 เอเอฟซีคัพ ฤดูกาล 2559
 เอเอฟซีคัพ ฤดูกาล 2560
 ฟิลิปปินส์ฟุตบอลลีก ฤดูกาล 2017
 เอเชียนคัพ 2019 รอบคัดเลือก
 เอเอฟซีคัพ ฤดูกาล 2561
 ฟิลิปปินส์ฟุตบอลลีก ฤดูกาล 2018
 พีเอฟแอลคัพ ฤดูกาล 2018
 ฟุตบอลชิงแชมป์แห่งชาติอาเซียน 2018
# สนามกีฬาฟิลิปปิน
สนามกีฬาฟิลิปปิน  หรือ สนามกีฬามหาวิทยาลัยนิวเอรา เป็นสนามกีฬาอเนกประสงค์ในจังหวัดบาลูคัน ประเทศฟิลิปปินส์ โดยถูกสร้างขึ้นข้าง ๆ ฟิลิปปินอารีนา ซึ่งเป็นโรงละครที่ใหญ่ที่สุดในโลก สนามแห่งนี้มีความจุ 25,000 ที่นั่งซึ่งเป็นสนามที่มีความจุมากที่สุดของประเทศ มีความจุเป็นสองเท่าของรีซัลเมโมเรียลสเตเดียม สนามกีฬาแห่งชาติซึ่งมีความจุ 12,000 ที่นั่ง
# สตีฟ คูแกน
สตีฟ คูแกน (Steve Coogan) มีชื่อเต็มว่า สตีเฟ่น จอห์น คูแกน เป็นนักแสดงชาวอังกฤษที่มีชื่อเสียงด้านคอเมดี้ เกิดเมื่อวันที่ 14 ตุลาคม พ.ศ. 2508 ผลงานที่ทำให้รู้จักกันดีนั่นคือ 80 วัน จารกรรมฟัดข้ามโลก,  Night at the Museum ทั้งสามภาค และภาพยนตร์ด้านคอมเมดี้จำนวนมาก
# แผ่นดินไหวในรัฐวาฮากา พ.ศ. 2561
แผ่นดินไหวรัฐวาฮากา พ.ศ. 2561  เกิดขึ้นเมื่อวันที่ 16 กุมภาพันธ์ พ.ศ. 2561 เวลา 17:39 น. ตามเวลาท้องถิ่น (23:39 ตามเวลาสากลเชิงพิกัด) ในซิเอร์รามาเดรเดลซูร์ ที่รัฐวาฮากา รัฐทางใต้ของประเทศเม็กซิโก แผ่นดินไหวในครั้งนี้มีขนาด 7.2 ตามมาตราขนาดโมเมนต์ ระดับความรุนแรงที่รู้สึกได้อยู่ในระดับ VII (แรงมาก) แผ่นดินไหวมีจุดศูนย์กลางระดับความลึก 24.6 กิโลเมตร ตามรายงานได้กล่าวว่ามีผู้บาดเจ็บเพียงแค่ 2 คนจากเหตุแผ่นดินไหวในครั้งนี้ แต่ในเวลาต่อมาเกิดเหตุเฮลิคอปเตอร์กองทัพตก ส่งผลให้มีผู้เสียชีวิต 14 คน มีผู้บาดเจ็บ 15 คน

 เฮลิคอปเตอร์ตก 

เฮลิคอปเตอร์ทางทหาร ยูเอช-60 แบล็กฮอว์ก ในขณะนั้นมีผู้โดยสารบนอากาศยานเฮลิคอปเตอร์ 4 คน ได้แก่ มูราด, นาเวิร์ด, ผู้บัญชาการปกป้องพลเรือนของรัฐ และบุคคลอีกหนึ่งคน ซึ่งกำลังเดินทางไปเมืองซานเตียโก ยามิลเตเปก ในขณะที่กำลังนำจอดบนภาคพื้นดิน นักบินได้เกิดการเสียการควบคุมอากาศยาน อากาศยานเฮลิคอปเตอร์ได้ตกทับรถสองคันที่จอดที่ลานกว้าง ครอบครัวเจ้าของรถได้อาศัยหลับนอนในรถตอนช่วงกลางคืนในระหว่างช่วงเกิดเหตุแผ่นดินไหว มีผู้เสียชีวิตทั้งหมด 14 คน และบาดเจ็บอีก 15 คน ทั้ง 4 คนบนอากาศยานเฮลิคอปเตอร์รอดชีวิตได้

 คลังภาพ
# แยกเสือป่า
แยกเสือป่า  เป็นทางแยกหนึ่งในพื้นที่กรุงเทพมหานคร เป็นสี่แยกในแขวงสัมพันธวงศ์ เขตสัมพันธวงศ์ เป็นจุดตัดระหว่างถนนเสือป่า, ถนนเจริญกรุง และถนนราชวงศ์

โดยได้ชื่อ "เสือป่า" มาจากถนนเสือป่าอันเป็นถนนที่ตัดขึ้นในรัชสมัยพระบาทสมเด็จพระมงกุฎเกล้าเจ้าอยู่หัว และได้รับพระราชทานชื่อในปี พ.ศ. 2464

แยกเสือป่า ตั้งอยู่ใกล้กับโรงพยาบาลกลาง โรงพยาบาลในสังกัดสำนักการแพทย์ กรุงเทพมหานคร ปัจจุบันเป็นแหล่งจำหน่ายแหล่งใหญ่ของสินค้าเครื่องใช้ไฟฟ้าและเทคโนโลยีในชีวิตประจำวัน เช่น อุปกรณ์และของตกแต่งโทรศัพท์มือถือทั้งจำหน่ายปลีกและค้าส่ง โดยมีอาคารศูนย์การค้าตั้งเป็นหลักแหล่งอีกทั้งยังเป็นที่ตั้งของโรงพิมพ์หนังสือพิมพ์ภาษาจีนเกียฮั้ว ตงง้วน รายวัน (ศิรินคร) เช่นเดียวกับหนังสือพิมพ์ซิงเสียนเยอะเป้า ที่อยู่ทางแยกเอส. เอ. บี.ที่อยู่ใกล้เคียง นอกจากนี้แล้วยังเป็นที่ตั้งของอาคารห้างขายยาเบอร์ลิน อาคารที่เคยเป็นคลีนิกและร้านขายยาและผลิตยาเกาแก่ที่เปิดดำเนินกิจการมาตั้งแต่ปี พ.ศ. 2475 โดย น.พ.ชัย ไชยนุวัติ หรือ หมอเบอร์ลิน ตัวอาคารมีความสวยงามและเก่าแก่ด้วยสถาปัตยกรรมแบบเรเนซองส์, นีโอคลาสสิก และปัลลาดีโอ ตามสมัยนิยมในยุคนั้น ปัจจุบัน อาคารแห่งนี้มิได้ใช้เป็นที่ผลิตยาอีกแล้ว แต่ได้ปรับปรุงให้เป็นพิพิธภัณฑ์เพื่อเป็นอนุสรณ์แด่ น.พ.ชัย และเป็นร้านกาแฟ
# สโมสรฟุตบอลชัยนาท ฮอร์นบิลในฤดูกาล 2561
ฤดูกาล 2561 เป็นฤดูกาลที่ 6 ของ ชัยนาท ฮอร์นบิล ใน ไทยลีก นับตั้งแต่ปี พ.ศ. 2555.

นัดอุ่นเครื่องและกระชับมิตรก่อนเปิดฤดูกาล

การแข่งขัน
 ภาพรวมสถิติ 
{| class="wikitable" style="text-align: center"
|-
!rowspan=2|การแข่งขัน
!colspan=8|ตารางคะแนน
|-
!
!
!
!
!
!
!
!
|-
| ไทยลีก

|-
| โตโยต้า ลีกคัพ

|-
| ช้าง เอฟเอคัพ

|-
! ทั้งหมด

ไทยลีก

 ตารางคะแนน 

 สถิติผลการแข่งขัน 

 ผลการแข่งขัน 

ไทยเอฟเอคัพ

ไทยลีกคัพ

 สถิติ 

 การทำประตู 

หมายเลขตำแหน่งชื่อลีกเอฟเอคัพลีกคัพรวม5DF พรเทพ จันทร์ไข่100110FW ซีนามา ปงโกลล์600611FW แบร์นาร์ด ดูมเบีย15001513MF ธานัท จันทะยา100114MF ลักษณะ คำรื่น100115MF ฉัตรชัย คุ้มพญา001116DF ณัฐพล เทพอุทัย100117MF บารมี ลิ้มวัฒนะ100119DF จีระ เจริญสุข100120FW ดียุฟ บีรัม12001223DF มาร์โค บัลลินี100128MF ปริญญา อู่ตะเภา100130MF รัชนาท อรัญไพโรจน์100133MF สันติภาพ ราษฏร์นิยม2002——เข้าประตูตัวเอง0101 ออกจากสโมสรระหว่างฤดูกาล31MF อนุวัติ น้อยชื่นพันธ์2002

การซื้อ-ขาย
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561

เข้า
วันที่ตำแหน่งชื่อย้ายมาจากอ้างอิง

ออก
วันที่ตำแหน่งชื่อย้ายไปอ้างอิง

ยืมตัว เข้า
ตั้งแต่จนถึงตำแหน่งชื่อย้ายมาจาก

ยืมตัว ออก
วันเริ่มต้นวันสุดท้ายตำแหน่งชื่อย้ายไป
# ถนนพลับพลาไชย
ถนนพลับพลาไชย  ถนนสายหนึ่งในพื้นที่เขตป้อมปราบศัตรูพ่าย กรุงเทพมหานคร มีจุดเริ่มที่แยกแปลงนาม อันเป็นทางแยกที่ตัดระหว่างถนนเจริญกรุงกับถนนแปลงนามในแขวงป้อมปราบ จากนั้นทอดยาวไปจนถึงแยกพลับพลาไชย  อันเป็นห้าแยกที่เป็นจุดตัดกับถนนหลวงและถนนไมตรีจิตต์ และไปสิ้นสุดที่แยกอนามัย อันเป็นจุดตัดกับถนนบำรุงเมืองในแขวงวัดเทพศิรินทร์ รวมความยาวประมาณ 1.1 กิโลเมตร

ถนนพลับพลาไชยเป็นถนนที่มีสถานที่สำคัญ ๆ หลายแห่งตั้งอยู่ เช่น มูลนิธิป่อเต็กตึ๊ง, สถานีตำรวจนครบาลพลับพลาไชย 1 และ 2 (สน.พลับพลาไชย 1 และ 2) ที่ดูแลพื้นที่ย่านเยาวราชทั้งหมด และรวมไปถึงบริเวณใกล้เคียง เช่น วงเวียน 22 กรกฎาคม, โรงพยาบาลหัวเฉียว, โรงพยาบาลกลาง เป็นต้น, วัดคณิกาผล, ศาลเจ้าหลีตีเมี้ยว, วัดเทพศิรินทราวาสราชวรวิหาร, องค์การตรวจสอบการใช้อำนาจรัฐ (ภาคประชาชน), สมาคมส่งเสริมวิชาชีพ ผู้สื่อข่าวหนังสือพิมพ์ วิทยุและโทรทัศน์ (แห่งประเทศไทย) เป็นต้น

ชื่อ "พลับพลาไชย" มาจากชื่อของวัดพลับพลาชัย อันเป็นวัดเก่าแก่ที่ตั้งอยู่บริเวณนี้ มีประวัติมาตั้งแต่ยุคกรุงศรีอยุธยาและกรุงธนบุรี โดยในอดีตสถานที่บริเวณนี้มีลักษณะเป็นโคกหรือเนินดินขนาดใหญ่ และมีการตั้งคอกวัวไว้ที่นี่ด้วย จึงนิยมเรียกกันว่า "วัดโคก" หรือ "วัดคอก" จนมาถึงรัชสมัยพระบาทสมเด็จพระมงกุฎเกล้าเจ้าอยู่หัว ได้ทรงเปลี่ยนนามของวัดแห่งนี้ใหม่ เป็น "วัดพลับพลาชัย" เนื่องจากเป็นสถานที่ตั้งพลับพลาในการซ้อมรบของกองเสือป่ารักษาดินแดน

ในเดือนกรกฎาคม พ.ศ. 2517 เคยเกิดเหตุจลาจลขึ้นที่ถนนพลับพลาไชย เหตุการณ์ได้ลุกลามบานปลายจากเหตุเล็กน้อยที่เจ้าหน้าที่ตำรวจได้จับกุมคนขับรถแท็กซี่รายหนึ่งไปคุมขังไว้ด้วยข้อหาจอดรถผิดกฎจราจร กลายเป็นเหตุการณ์ที่มีผู้บุกล้อมสถานีตำรวจพลับพลาไชย เขต 2 (สถานีตำรวจนครบาลพลับพลาไชย 2 ในปัจจุบัน) และยิงปืนใส่กันจนกลายเป็นเหตุการณ์รุนแรงลุกลามไปทั่ว ในที่สุดเมื่อเจ้าหน้าที่ตำรวจควบคุมไม่ได้ เจ้าหน้าที่ทหารต้องเข้ามาจัดการแทน ถึงขั้นต้องมีการประกาศสถานการณ์ฉุกเฉินโดยรัฐบาล เหตุการณ์มาสิ้นสุดหลังผ่านไปถึง 5 วัน มีผู้เสียชีวิตทั้งหมด 26 ศพ บาดเจ็บ 120 คน โดยมีเบื้องหลังเป็นการปะทะของแก๊งมาเฟียท้องถิ่นสองแก๊ง

นอกจากนี้แล้ว บริเวณห้าแยกพลับพลาไชยถือเป็นย่านชุมชนชาวจีนอีกแห่งหนึ่งเช่นเดียวกับเยาวราชที่อยู่ใกล้เคียง โดยอาคารต่าง ๆ ที่อยู่รายล้อมมีความเก่าแก่ที่ผสมผสานสถาปัตยกรรมแบบไทย-จีนและตะวันตก ได้อย่างสวยงาม และที่ถนนพลับพลาไชยบริเวณมูลนิธิป่อเต็กตึ๊งและห้าแยกพลับพลาไชยยังมีร้านอาหารที่ขึ้นชื่อหลายอย่าง เช่น ข้าวขาหมู, ราดหน้า, ข้าวต้มและอาหารตามสั่ง, ข้าวต้มปลา, ก๋วยเตี๋ยวเย็นตาโฟ รวมถึงหอยทอดที่ได้รับการแนะนำเป็นบีบกูร์ม็องจากมิชลินไกด์อีกด้วย
# + (อัลบั้มเอ็ด ชีแรน)
+ (อ่านว่า พลัส) เป็นสตูดิโออัลบั้มเปิดตัว ของนักร้อง นักประพันธ์เพลงชาวอังกฤษ เอ็ด ชีแรน วางจำหน่ายในวันที่ 9 กันยายน ค.ศ. 2011 จากค่าย Asylum Records และ Atlantic Records อัลบั้มนี้ถือว่าประสบความสำเร็จในเชิงพาณิชย์ของชีแรน ซึ่งก่อนหน้านี้เขาได้เปิดตัว EP 5 ชุด

รายการเพลง

 ชาร์ต 

 ชาร์ตรายสัปดาห์ 
ชาร์ต (สัปดาห์ที่ 17 ค.ศ. 2011)อันดับสูงสุดJapanese Albums (Oricon)75

 ชาร์ตสิ้นปี 
ชาร์ต (2011)อันดับสูงสุดAustralian Albums (ARIA)58Irish Albums (IRMA)19UK Albums (OCC)9ชาร์ต (2012)อันดับสูงสุดAustralian Albums (ARIA)5Belgian Albums (Ultratop Flanders)50Canadian Albums (Billboard)48Dutch Albums (MegaCharts)22Irish Albums (IRMA)3New Zealand Albums (RMNZ)2Swiss Albums (Schweizer Hitparade)54UK Albums (OCC)3US Billboard 200136US Folk Albums (Billboard)7US Rock Albums (Billboard)37ชาร์ต (2013)อันดับสูงสุดAustralian Albums (ARIA)12Belgian Albums (Ultratop Flanders)99Dutch Albums (MegaCharts)53Irish Albums (IRMA)17New Zealand Albums (RMNZ)6UK Albums (OCC)47US Billboard 20046US Folk Albums (Billboard)3US Rock Albums (Billboard)8ชาร์ต (2014)อันดับสูงสุดAustralian Albums (ARIA)38Dutch Albums (MegaCharts)71New Zealand Albums (RMNZ)17Swedish Albums (Sverigetopplistan)31UK Albums (OCC)51US Billboard 200122ชาร์ต (2015)อันดับสูงสุดAustralian Albums (ARIA)30Danish Albums (Hitlisten)50Irish Albums (IRMA)20New Zealand Albums (RMNZ)23Swedish Albums (Sverigetopplistan)46UK Albums (OCC)38US Billboard 20059ชาร์ต (2016)อันดับสูงสุดDanish Albums (Hitlisten)65Swedish Albums (Sverigetopplistan)76ชาร์ต (2017)อันดับสูงสุดAustralian Albums (ARIA)12Danish Albums (Hitlisten)44Swedish Albums (Sverigetopplistan)56UK Albums (OCC)16

 การรับรอง 

|-
! scope=row | Worldwide ||  ||style="text-align:left;"|  
|-

 ประวัติการวางจำหน่าย 
 ประเทศ วันที่ รูปแบบ ค่ายไอร์แลนด์ 9 กันยายน ค.ศ. 2011  สหราชอาณาจักร 12 กันยายน ค.ศ. 2011 ญี่ปุ่น   13 กันยายน ค.ศ. 2011  วอร์เนอร์มิวสิกออสเตรเลีย 23 กันยายน ค.ศ. 2011 เนเธอร์แลนด์  18 พฤศจิกายน ค.ศ. 2011สวิตเซอร์แลนด์ 13 มกราคม ค.ศ. 2012โปแลนด์ 16 มกราคม ค.ศ. 2012เยอรมนี  10 กุมภาพันธ์ ค.ศ. 2012อาร์เจนตินา15 พฤษภาคม ค.ศ. 2012สหรัฐ 12 มิถุนายน ค.ศ. 2012 Elektra Records
# จังหวัดเอาโรรา
จังหวัดเอาโรรา (อีโลกาโน: Probinsia ti Aurora) เป็นจังหวัดในเขตกิตนางลูโซนของประเทศฟิลิปปินส์ อยู่ติดกับทะเลฟิลิปปิน เมืองหลักคือบาเลร์ มีอาณาเขตติดต่อกับจังหวัดเกซอน, บูลาคัน, นูเอวาเอซีฮา, นูเอวาวิซคายา, คีรีโน และอีซาเบลา

ก่อนปี ค.ศ. 1979 เอาโรราเคยเป็นส่วนหนึ่งของจังหวัดเกซอน โดยชื่อจังหวัดเอาโรรานั้น ตั้งชื่อตาม เอาโรรา อารากอน ภริยาของมานูเอล เอเล. เกซอน อดีตประธานาธิบดีฟิลิปปินส์
# จังหวัดบาตาอัน
จังหวัดบาตาอัน (; กาปัมปางัน: Lalawigan ning Bataan) เป็นจังหวัดในเขตกิตนางลูโซนของประเทศฟิลิปปินส์ มีเมืองหลักคือบาลังกา ครอบคลุมพื้นที่ส่วนใหญ่ของคาบสมุทรบาตาอันของเกาะลูซอน จังหวัดบาตาอันมีอาณาเขตติดต่อกับจังหวัดซัมบาเลสและปัมปังกาทางทิศเหนือ, ติดกับทะเลจีนใต้ทางทิศตะวันตก, ติดกับอ่าวซูบิกทางทิศตะวันตกเฉียงเหนือ และติดกับอ่าวมะนิลาทางทิศตะวันออก

เหตุการณ์สำคัญทางประวัติศาสตร์ที่เกิดขึ้นที่จังหวัดแห่งนี้ คือ สงครามบาตาอัน ซึ่งเกิดขึ้นก่อนการบุกยึดของกองทัพบกจักรวรรดิญี่ปุ่นในสงครามโลกครั้งที่สอง

 ภูมิศาสตร์ 

จังหวัดบาตาอันมีพื้นที่ 1,372.98 ตารางกิโลเมตร ครอบคลุมพื้นที่คาบสมุทรบาตาอันซึ่งเป็นพื้นที่ขยายของเทือกเขาซัมบาเลสที่ยื่นลงไปในทะเลจีนใต้ ปิดล้อมจนเกิดเป็นอ่าวมะนิลา ทางด้านทิศเหนือของคาบสมุทรคือ ภูเขานาติบ (ความสูง)
# แยกวัดตึก
แยกวัดตึก  เป็นทางแยกแห่งหนึ่ง ในแขวงสัมพันธวงศ์ และแขวงจักรวรรดิ เขตสัมพันธวงศ์ กรุงเทพมหานคร เป็นสี่แยกตัดกันระหว่างถนนเยาวราชกับถนนจักรวรรดิ ถือได้ว่าเป็นส่วนปลายของถนนเยาวราช

ชื่อ "วัดตึก" ของทางแยกได้มาจากชื่อของวัดชัยชนะสงคราม หรือที่เคยเรียกกันว่า วัดตึก ซึ่งเดิมเคยเป็นบ้านของเจ้าพระยาบดินทรเดชา (สิงห์ สิงหเสนี) ซึ่งตัวอาคารเดิมนั้นส่วนใหญ่เป็นตึก เมื่อถวายที่ให้สร้างเป็นวัด ผู้คนจึงนิยมเรียกขานกันว่า วัดตึก ซึ่งตั้งอยู่ใกล้กับทางแยก

ถนนจักรวรรดิจากแยกวัดตึก เป็นการจราจรแบบทางเดียวไปสิ้นสุดที่เชิงสะพานพระปกเกล้าที่ข้ามแม่น้ำเจ้าพระยาไปยังฝั่งธนบุรี และเป็นจุดตัดระหว่างพื้นที่แขวงจักรวรรดิ เขตสัมพันธวงศ์ กับพื้นที่แขวงวังบูรพาภิรมย์ เขตพระนคร อีกด้วย

ปัจจุบัน บริเวณแยกวัดตึกเป็นที่ตั้งของร้านขายยาสมุนไพรทั้งแผนจีนและแผนไทย ที่มีประวัติเก่าแก่ยาวนานมากกว่า 100 ปี   และบริเวณเวิ้งนาครเขษมด้านถนนเยาวราช ที่มุ่งหน้าไปยังสะพานภาณุพันธ์ ยังปรากฏป้ายรถรางป้ายสุดท้ายของกรุงเทพมหานคร และของประเทศไทยหลงเหลืออยู่ด้วย

สถานที่สำคัญใกล้เคียง
ซอยวานิช 1 (สำเพ็ง, ตรอกหัวเม็ด)
วัดชัยชนะสงคราม (วัดตึก)
คลองถม
เวิ้งนาครเขษม
วัดจักรวรรดิราชาวาสวรมหาวิหาร (วัดสามปลื้ม)
วัดบพิตรพิมุขวรวิหาร (วัดเชิงเลน, วัดตีนเลน)
มหาวิทยาลัยเทคโนโลยีราชมงคลรัตนโกสินทร์ วิทยาเขตบพิตรพิมุข จักรวรรดิ
สถานีตำรวจนครบาลจักรวรรดิ (สน.จักรวรรดิ)
# จังหวัดบูลาคัน
จังหวัดบูลาคัน (ตากาล็อก: Lalawigan ng Bulacan; กาปัมปางัน: Lalawigan ning Bulacan) (PSGC: 031400000 ; ISO: PH-BUL) เป็นจังหวัดในเขตกิตนางลูโซนบนเกาะลูซอน ประเทศฟิลิปปินส์ อยู่ห่างจากมะนิลาไปทางทิศเหนือประมาณ  และเป็นส่วนหนึ่งของเขตพิเศษวงแหวนตัวเมืองเมโทรลูซอน จังหวัดบูลาคันก่อตั้งขึ้นเมื่อวันที่ 15 สิงหาคม ค.ศ. 1578

จังหวัดบูลาคันมีบารังไกย์ 569 แห่ง จากเทศบาลทั้งหมด 21 แห่ง และมีนคร 3 แห่ง โดยมีศูนย์กลางอยู่ที่มาโลโลส จังหวัดบูลาคันอยู่ทางด้านทิศเหนือโดยตรงของเมโทรมะนิลา และตั้งอยู่บนชายฝั่งด้านทิศเหนือและตะวันออกของอ่าวมะนิลา

ในปี ค.ศ. 2015 จังหวัดบูลาคันมีประชากรประมาณ 3,292,071 คน มากที่สุดในเขตกิตนางลูโซน และมากเป็นอันดับที่ 2 ของประเทศ

 ภูมิอากาศ